|  |  |  |
| --- | --- | --- |
| Datums skatāms laika zīmogā |  Nr. | 9.1-4e/736/2021 |
| Uz | 06.04.2021.  |  Nr. | 3-8.2021/2643N |

Ekonomikas ministrijai

*Atzinums par Ministru kabineta noteikumu projektu “Grozījumi Ministru kabineta 2020.gada 2.septembra noteikumos Nr.561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā””*

Zemkopības ministrija (turpmāk - ministrija) atbilstoši savai kompetencei ir izskatījusi Ekonomikas ministrijas precizētu Ministru kabineta noteikumu projektu “Grozījumi Ministru kabineta 2020.gada 2.septembra noteikumos Nr.561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā”” (turpmāk – noteikumu projekts) (VSS-37) un to anotāciju, ka arī izziņu par atzinumos sniegtajiem iebildumiem.

**Zemkopības ministrija kategoriski iebilst par noteikumu projekta tālāko virzību.**

Norādām, ka izskatot precizēto noteikumu projektu un izziņu par atzinumos sniegtajiem iebildumiem esam konstatējusi, ka praktiski neviens ministrijas 2021.gada 01.februāra atzinumā Nr. 9.1-4e/228/2021 izteiktais iebildums netika ņemts vērā, lai gan izziņā ir norādīts, ka vairāki iebildumi ir ņemti vērā vai daļēji ņemti vērā. Tāpēc, **ministrija uztur visus iepriekš minētajā atzinumā izteiktus iebildumus**. Lūdzam atkārtoti izskatīt tos un attiecīgi precizēt noteikumu projektu, anotāciju un izziņu.

Papildus tam ministrija, izvērtējot precizēto noteikumu projektu, lūdz pārskatīt noteikumu projekta 33.punktā noteikto termiņu, proti, ka komersantam līdz 2021.gada 1.jūnijam jāiesniedz birojā informācija un dokumenti kopējā kapitālieguldījumu iekšējās peļņas normas aprēķina veikšanai. Vēršam uzmanību, ka šāds termiņš ir nesamērīgs attiecībā pret plānoto noteikumu spēkā stāšanās laiku, attiecīgi  komersants šo prasību ievērošanu noteiktajā termiņā nevarēs nodrošināt.

Vēlamies informēt, ka ministrija ir saņēmusi Lauksaimniecības biogāzes apvienības 2021.gada 12.aprīļa vēstuli par priekšlikumiem Ministru kabineta noteikumu projektiem “Grozījumi Ministru kabineta 2020. gada 2. septembra noteikumos Nr. 560 “Noteikumi par elektroenerģijas ražošanu, izmantojot atjaunojamos energoresursus, kā arī par cenu noteikšanas kārtību un uzraudzību”” un “Grozījumi Ministru kabineta 2020. gada 2. septembra noteikumos Nr. 561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā””.

Ņemot vērā, ka Ekonomikas ministrija ir iepriekš minēto noteikumu projektu izstrādātāja, pārsūtām izvērtēšanai Lauksaimniecības biogāzes apvienības priekšlikumus.

Pielikumā: Lauksaimniecības biogāzes apvienības priekšlikumi uz 19 lpp.

Valsts sekretāre D. Lucaua

Silicka 67027393

natalja.silicka@zm.gov.lv

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU